Seinustu 18 mánuði hefur þýska íþróttavörumerkið Adidas verið hægt og rólega að nálgast aðal samkeppnisaðila sinn , Nike . Seinustu áratugi hefur verið endalaust stríð á milli merkjanna tveggja en Nike hefur hingað til alltaf komið út á toppnum á flestum sviðum . Adidas hefur þó verið að sækja í sig veðrið að undanförnu , bæði með nýjum vörulínum , endurlífgun á gömlum klassískum sniðum og með því að hefja samstarf með ýmsum frægum stjörnum . Þar ber hæst að nefna Kanye West , en þau náðu að semja við hann eftir að hann hætti hjá Nike , en það hefur verið mikill missir fyrir Bandaríska íþrótta risann . Adidas hefur einnig verið í samstarfi með Pharrell Williams , Stellu McCartney , Raf Simons , Ritu Ora og Yohji Tamamoto sem hefur verið að hanna fyrir undirmerki Adidas , Y - 3 . Þrátt fyrir að salan sé enn meiri hjá Nike þá er Adidas með töluvert fleiri fylgjendur á samfélagsmiðlum , eins og sjá mér hér að neðan . Þau hafa einnig gert samninga við mörg stór íþróttalið á borð við Manchester United og vinsæla íþróttamenn eins og James Harden . Nýjustu vörulínur Adidas , NMD og Ultra Boost , hafa slegið í gegn hjá þeim sem elska strigaskó . Þeir hafa náð til viðskiptavina sinna í gegnum samfélagsmiðla og náð að búa sér til töluvert flottari ímynd en Nike upp á síðkastið . Það verður forvitnilegt að sjá hvort þeir ná að halda velgengninni uppi og taka framúr Nike á næstu árum í fyrsta sinn . Hér má sjá skýringarmynd um fylgjendur aðal íþróttamerkjanna á Instagram .